Toksa vireco

eta|Laŭ la teorio pri socia lernado, instrui knabojn subpremi vundeblajn emociojn, kiel en la diraĵo "grandaj knaboj ne ploras", estas grava parto de seksa socianiĝo. 

Toksa vireco estas koncepto en psikologio kaj genraj studoj uzata por priskribi normojn de vira konduto, kiuj estas damaĝaj al la socio. Ĉi tiu koncepto difinas sociajn stereotipojn kiel, mizogineco kaj homofobio, ktp. kiel " toksaj".

En psikologio, toksa vireco rilatas al tradiciaj normoj de vira konduto, kiuj povas esti direktitaj kontraŭ individuaj virinoj kaj viroj, same kiel kontraŭ la socio kiel tuto. La koncepto de "tokseco" ne celas misfamigi tradicie viran konduton, sed emfazas la negativajn konsekvencojn de konformismo al ĝiaj tradiciaj manifestiĝoj - domineco, aroganteco kaj konkurencivo.

Viroj, kiuj montras toksan virecon, emas al mensaj malsanoj, el kiuj la plej oftaj estas depresio, stresmalsanoj, alkoholo- kaj droga dependeco, same kiel malkontento pri sia propra korpbildigo, malaltaj niveloj de socianiĝo, konstanta bezono domini, kaj persekutado. Oni ankaŭ rimarkas, ke la observitaj malsanoj estas pliseverigitaj ĉe tiuj viroj, kiuj montras troan memfidon kaj dominecon super virinoj. Sharpe, John (la 9-an de januaro 2022) "How Toxic Masculinity Can Contribute to the Development of Mental Illness" westcoastrecoverycenters.com. alirita la 26-an de junio 2024

Socianiĝo de knaboj en patriarkaj socioj ofte normaligas perforton, ekzemple en la aserto "knaboj estu knaboj", kiu havas permeseman kaj pardoneman vidpunkton pri ĉikanado kaj agreso.

Kiel vira rolmodelo estas tiu, "kiu sugestas agresemon por prezenti sian propran virecon kaj rajtigas submetiĝon de virinoj."  Ĝin karakterizas detruaj, dominec- orientitaj kondutaj ŝablonoj kaj virecaj normoj, kiuj pravigas perforton. Ĉi tiu rolmodelo estas konsiderata "toksa" ĉar ĝi estas danĝera por kaj aliaj kaj por si mem.

Aliaj tradicie viraj trajtoj, kiel forta laboremo, partopreno en sportoj kaj zorgado pri sia familio, ne estas konsiderataj "toksaj". 

 Referencoj 

 Vidu ankaŭ 

 Patriarkeco
 Seksismo

 Neceloj

Kategorio:Sociaj konceptoj
Kategorio:Populara psikologio
Kategorio:Vireco
Kategorio:Vira sano
Kategorio:Viroj kaj feminismo
Kategorio:Feminisma terminologio